Yaacov Agam
Store norske leksikon,Kunst og estetikk,Bildende kunst,Samtidskunst,Skulptur og mosaikk i samtidskunsten
Yaacov Agam er en israelsk-fransk skulptør og billedkunstner som arbeider innen abstrakt, optisk og kinetisk kunst. Med utgangspunkt i skulptur og nonfigurativt maleri eksperimenterer han med rom, bevegelse, lyd og lys. Han skaper kunstverk der integrering av publikum også er et viktig element, og han regnes som en av de mest nyskapende kunstnere innen hans sjanger.
I 1951 flyttet han til Paris og bor der fortsatt. Han har utført store utsmykningsarbeider blant annet i Lincoln Center, New York City og i La Défense i Paris.Han deltok 1955 sammen med Pol Bury, Alexander Calder, Jesús Rafael Soto, Jean Tinguely og andre på utstillingen Le Mouvement, i Paris, som regnes som epokegjørende for kinetisk kunst. Les mer i Store norske leksikon kinetisk kunst Kunst i Frankrike Kunst i Israel op-kunst skulptur